

הסמל הספרותי / "חנוכה" י. חברוני / מערך שיעור
פתיחה
[bookmark: _GoBack]שלום בנות, קוראים לי ואנחנו נלמד היום ביחד שיעור ספרות בעז"ה.
אני הולכת לתלות על הלוח כל מיני תמונות, ואת צריכות להגיד לי מה רואים בתמונות האלו.
תמונה ראשונה: בית
ש. מה רואים בתמונה הזאת?
ת. בית
מצוין, נעבור לתמונה הבאה
תמונה שניה: אריה
ש. ומה בתמונה הזאת?
ת. אריה
נכון מאוד. 
תמונה שלישית: לב
מה לגבי התמונה הזאת?
ת. לב
יפה, אתן מזהות מקסים, נשארו לנו עוד שתי תמונות:
תמונה רביעית: כוכב
ש. תמשיכו לענות...
ת. כוכב
מעולה, והנה נשארה לנו התמונה האחרונה:
תמונה חמישית: כדור הארץ
ש. ונענה ביחד על התמונה האחרונה
ת. כדור הארץ, עולם
מצוין. זיהיתם מיד את כל התמונות. ועכשיו – אנחנו עולות שלב. 
ש. מי יכולה להגיד לי שם של חברה שמשתמשת בסמל הזה של בית? 
ת. תנובה וכו'
ש. יפה. למה הם משתמשות בתמונה של הבית? זו חברה שעוסקת בנדל"ן או במכירת בתים?
ת. לא
ש. אז למה הם משתמשות בזה?, מה בית מבטא?
ת. חום, ביתיות, קרבה (תוך כדי כתיבה של התשובות)
נכון מאוד. תנובה בחרה להשתמש בבית כדי לחבר בין האנשים למותג שלה. וכמו שאמרתן מצוין – בית מבטא חום, קרבה, חמימות, משהו נאמן שאפשר להישען עליו, ואת זה תנובה רוצה לבטא. 
ש. מה לגבי אריה? יש למישהי רעיון מי משתמשת בסמל הזה? רמז: קשור למקום המגורים שלנו...
ת. עיריית ירושלים
נכון. בלוגו של עיריית ירושלים מופיע סמל של אריה, ומדובר על עירייה, ולא על גן חיות לאריות או משהו כזה... למה?
ת. מסמל חוזק, אריה – מלך החיות וירושלים היא עיר הבירה 
נשארו לנו עוד שלוש תמונות, נעבור עליהן בזריזות- כל אחד תגיד שם של חברה, ולמה היא בחרה להשתמש בסמל הזה
לב – שטראוס, בית חם וכו' – מסמל לנו אהבה, חיבור, חמימות, אכפתיות
כוכב – מפעל הפיס, סלקום וכו' – מסמל ניצחון, משהו מלהיב, עוצמתי
כדור הארץ – נביעות, אקווה נובה, וכו' – טבע, ירוק, וכו'
מעבר לגוף השיעור
עניתן מאוד יפה על הכל, ובאמת יש לכן ידע רחב...  המכנה המשותף של כל התמונות שתליתי על הלוח, הוא שכולן הם סמלים, ויש חברות שמשתמשות בהן כדי לבטא דברים שמתאימים לערכים ולמסרים שהן רוצות לשדר. גם בתחום של ספרות, יש לנו מושג שנקרא סמל, הנושא של השיעור שלנו היום יהיה "סמל ספרותי".
תליית כותרת סמל ספרותי

גוף השיעור

תליית הכותרת "הסמל"
אז, מה ההגדרה בכלל של "סמל"? יש לכן רעיונות?
ת. צורה גרפית... תמונה... מבטא רעיון
אז הנה ההגדרה של סמל לפי המילון:
תליית הגדרה "סמל"
סמל – צורה גרפית היוצאת ממשמעותה הפשוטה אל משמעות מיוחדת הקשורה למשמעותה הפשוטה
זאת ההגדרה של סמל.
מה הגדרה של "סמל ספרותי"? יש למישהי רעיון?
ת. משהו שמבטא...
תליית ההגדרה "סמל ספרותי"
סמל ספרותי – מילה היוצאת ממשמעותה הפשוטה אל משמעות אחרת שיש לה קשר למשמעותה הפשוטה
כמו שהחברות השתמשו בסמל כדי לבטא משמעות דומה לזו שהסמל מבטא, למשל: לב- אהבה, חום וכו', ככה בשיר משתמשים פעמים רבות ב"סמל ספרותי" – משלבים מילה מסוימת ולא מתכוונים למשמעות הרגילה שלה, אלא למשמעות שהיא מבטאת.
נזכר שוב בחברות שהזכרתם מקודם. למה הם משתמשות בסמלים?
ת. להוסיף עניין, קליט יותר, נותן משמעות עמוקה יותר
נכון. בדומה לכך, כשמשלבים סמלים ספרותיים בשיר, הם הופכים את השיר לעשיר יותר, למיוחד יותר, ומעודדים חשיבה על המשמעות שלהם וההקשר לתוכן של השיר. וזהו תפקיד הסמל
תליית המשפט:
סמל ספרותי נותן עושר וגיוון לטקסט
אני מחלקת לכן עכשיו שיר שיש בו מילים חסרות. אני יכולה לגלות לכן כבר עכשיו, שהמילים החסרות הן בעצם סמלים ספרותיים. בואו תנסו את כוחכן להשלים לבד את השיר, לפי ההבנה שלכן, ונראה אילו שירים מעניינים יצאו לנו...
חלוקת שכפול, תלית כותרת "חנוכה" י חברוני
נקציב בערך שלוש דקות בשביל הכתיבה. אם קשה לכן, אפשר קודם כל לחשוב על המשמעות שהכותב רצה לבטא בשיר, ואז למצוא לו מילה מתאימה
ש. מי סיימה ורוצה להקריא?
ת. הבנות מקריאות את השיר
יפה מאוד, הרעיונות שלכן מקסימים, והנה על הדרך פתחתן גם יצירות והבעה...
כעת נחלק את השיר המקורי, ובואו נראה מי הייתה קרובה לשיר המקורי
חלוקת שכפול 2
תליית השיר על הלוח
אני קוראת את השיר עכשיו בקול, ושימו לב- אם אתן נתקלות במילה שהיא סמל ספרותי – תסמנו אותה בעיפרון
הקראת השיר
ממבט ראשון – אם לא היינו לומדות על סמלים ספרותיים, השיר ממבט ראשון נראה ממש מוזר. עכשיו, אחרי שלמדנו את הנושא, נוכל להבין אותו ביתר קלות
ש. מי מצאה מילים שהם סמלים ספרותיים בשיר?
ת. אור, נרות, בית חשמונאי, אלילי יוון, מקש, עצמת חשמונאי, פך שמן... 
מקסים. כמו שאפשר לראות – בשיר יש המון סמלים ספרותיים. ועוד מעט נסביר אותם ביחד. הסמלים או יותר נכון – המשמעות שלהם, עוזרים לנו להבין את המשמעות של הטקסט ואת כוונת הכותב. וזה בעצם התפקיד הנוסף של הסמל הספרותי.
תליית משפט:
סמל ספרותי מסייע בהבנת משמעות הטקסט, ובמסר שהוא רוצה להעביר
עכשיו נעבור ביחד על משמעות הסמלים הספרותיים, ונראה איך הם עוזרים לנו להבין יותר טוב את הטקסט ואת המסר שלו, ונשלים ביחד את הטבלה.
הסמל הספרותי הראשון שיש לנו הוא המילה "אור". כמו שכתוב בשיר: "כמוכם בקשתי אף אני להיסחף אל תוך האור"
נתחיל שלב שלב. ש. מהו אור?
ת. משהו שאפשר לראות אתו, סוג של אנרגיה, ...
אז ההגדרה של אור היא "מקור אנרגיה המאפשר לעין לראות עצמים שונים". ואת זה אתן משלימות תוך כדי בטבלה
ננסה לחשוב ביחד: מה המשמעות של האור, לפי ההקשר בטקסט?
תשובה: טוב
נכון. הכותב בעצם מבטא את הרצון שלו להגיע למקור של הטוב, אל מה שמבטא האור
נעבור למילה השנייה: "להדליק לי נרות משלי".
ש. ננסה לחשוב ביחד על המילה "נרות". מה המשמעות שלה?
ת. מקור אור
אז מה המשמעות בטקסט? אם הכותב רוצה להיסחף אל האור, כלומר, הטוב. והאמצעי להגיע אליו הוא להדליק נרות. – שיציתו את האור הזה... אז מהו הדבר שיש לנו, שבאמצעותו אנחנו יכולים להתקרב אל האור, הטוב? משהו שיש בכל יהודי
ת. ניצוץ
המילה הבאה שיש לנו: "כמוכם ביקשתי אף אני להזדהות עם בית חשמונאי"
ש. מי היו בית חשמונאי? (כן, קצת מושגים ביהדות..)
ת. מתתיהו ובניו בזמן מלכות יוון, שכונו חשמונאים
מה היה בעצם הסמל, המשמעות שגילמו בית חשמונאי בהנהגות שלהם?
ת. חוזק רוחני, בטחון בה'
וזה הסמל הספרותי.
נמשיך לקרוא את הטקסט "להרגיש את האני היהודי שלי"
נסכם את הבית עד עכשיו:
הקורא מתאר איך הוא גם כמה ומשתוקק להגיע אל הטוב, למצוא את הניצוץ היהודי שחבוי בו, לזכות לחוזק רוחני וככה להרגיש את ה"אני" היהודי שלו
מי רוצה לקרוא את הבית הבא?
בחירת ילדה שתקרא את הבית הבא
בבית הזה, אנחנו ממש נכנסים לאווירה שהכול מבחוץ  הוא אור. בחלונות, בעיניים, ברחובות, האור נוגע אחד בשני, והכותב – מה הוא מרגיש חלק מהאור הזה או לא?
ת. כנראה שלא.
נכון. הבית מסתיים במילה "ואני?!" . שימו לב שלא כתוב לנו במפורש "ואני לא..." אבל מבינים את זה לבד, לפי סמן התמיהה, והסיומת של הבית, קצרה, תמציתית ובעצם ניגודית לכל מה שיש בבית הזה.
בבית השלישי, יש לנו בעצם תפילה, בקשה. 
הסמל הספרותי הראשון – "אלילי יוון"
נשלים ביחד בטבלה:
מה ההגדרה של אלילי יוון? ע"ז
ומה הם מסמלים? טומאה, יצה"ר
הסמל הנוסף במשפט הבא – "מקדש"
מה ההגדה הבסיסית של המקדש? – מקום השראת השכינה. ומה המקדש מסמל לנו? קדושה.
וכאן, בבית הזה, אנחנו רואים את הקונפליקט, את ההתמודדות, הקושי, שיש לכותב (ובעצם לכולנו): מצד אחד – יש לנו את הטוב אצלנו, אנחנו יודעים את התורה והמצוות, מבינים מהי הדרך הנכונה שהקב"ה רוצה שנלך בה. אבל מצד שני – כולנו מתמודדים עם ניסיונות. עם הפיתויים שמסיתים אותנו מהדרך. וזאת ההתמודדות שלנו בחיים, העבודה בחיים שלנו. בתוך התערובת הזו של הטוב והרע – להגיע אל הטוב. לדעת לזהות אותו מתוך הערבוביה וההסתר שמקיפים אותנו ולדבוק בו. 
ומה בעצם יכול לעזור לנו בכך? הנה אנחנו מגיעים לסיומת של הבית:
"אני הזקוק לעצמת חשמונאי עכשיו וכאן
התראייני אלוקים היכן
מצוי פך השמן – 
הקטן?"
מה שיכול לעזור לנו ולסייע הם עוצמת חשמונאי – הביטחון שלנו בה' כמו שכבר והזכרנו,
ופך השמן. מה היה פך השמן?
כד קטן הטהור והיחיד שנמצא בבית המקדש. והמשמעות של זה בעצם – גם הניצוץ היהודי, שיש בכל אחד מאתנו, וכן – סייעתא דשמיא, העזרה משמים.
מה שחותם את השיר הזה זאת התפילה של כולנו, הבקשה לעזרה וסייעתא דשמיא:
למצוא את פך השמן הקטן של כולנו, ולדעת להיסחף ביחד אל האור.
סיום
זאת המשמעות של ימי החנוכה. חג החנוכה הוא בחורף. כשהכול מסביב חשוך, ואפל. מישהי זוכרת מה הכינוי בחומש בראשית ליוון?
ת. "חושך"
נכון. כתוב לנו "וחושך על פני תהום" – זו יוון, שהחשיכה את עיניהם של ישראל. 
ובתוך כל החושך הזה – אנחנו מדליקים את הנרות, הניצוץ, האור של ימי החנוכה. כי גם בתוך כל החושך הזה אנחנו מצפים לסייעתא דשמיא, ועל אף החושך שמסביב – אנחנו נלחמים כדי להדליק נרות ולהפיץ טוב בעולם.
מאחלת לכן, שנזכה כולנו למצוא את האור, לדבוק בו, ולגלות באמת איך אנחנו יכולים לעשות זאת במורה הכי טובה שיש.

